Πριγκίπισσα Μπεατρίς

Η Πριγκίπισσα Μπεατρίς, κα. Εντοάρντο Μαπέλι Μότζι (Princess Beatrice, Mrs Edoardo Mapelli Mozzi, γεν. Μπεατρίς Ελίζαμπεθ Μαίρη Beatrice Elizabeth Mary, 8 Αυγούστου 1988) είναι το πρώτο παιδί του Πρίγκιπα Ανδρέα, Δούκα της Υόρκης και της Σάρας, Δούκισσας της Υόρκης. Είναι ένατη στη γραμμή διαδοχής για τον Βρετανικό θρόνο μετά τον εξάδελφό της Πρίγκιπα Ουίλιαμ της Ουαλίας, τα ανίψια της, Πρίγκιπα Γεώργιο, Πριγκίπισσα Καρλότα και Πρίγκιπα Λουδοβίκο του Κέιμπριτζ, τον εξάδελφό της Πρίγκιπα Ερρίκο Δούκα του Σάσσεξ, τα ανίψια της Άρτσι και Λίλι και τον πατέρα της Πρίγκιπα Ανδρέα της Υόρκης, ενώ αποτελεί το πέμπτο εγγόνι της Βασίλισσας Ελισάβετ Β΄ του Ηνωμένου Βασιλείου. Η Μπεατρίς εργαζόταν στην εταιρεία Sony Pictures Television από τον Ιανουάριο του 2014 έως τον Ιανουάριο του 2015.

 Η Μπεατρίς γεννήθηκε στις 8 Αυγούστου 1988 στο Νοσοκομείο Πόρτλαντ του Λονδίνου. Είναι το πρώτο παιδί του Πρίγκιπα Ανδρέα, Δούκα της Υόρκης, και της πρωην συζύγου του Σάρας, Δούκισσας της Υόρκης, και το πέμπτο κατά σειρά εγγόνι της Βασίλισσας Ελισάβετ Β΄. Βαπτίστηκε στο Βασιλικό Παρεκκλήσι του Παλατιού του Αγίου Ιακώβου στις 20 Δεκεμβρίου 1988. Οι ανάδοχοί της ήταν ο Ντέιβιντ Άρμστροντ-Τζόουνς (ξάδελφος του πατέρα της), η Τζέιν Ντάουνεϊ, ο Πίτερ Παλούμπο και ο Χένρι Κότριλ. Ονομάστηκε Μπεατρίς προς τιμήν της Πριγκίπισσας Μπεατρίςς του Ηνωμένου Βασιλείου, κόρης της Βασίλισσας Βικτώριας του Ηνωμένου Βασιλείου, Ελισάβετ προς τιμήν της γιαγιάς της Βασίλισσας Ελισάβετ Β΄ και Μαίρη προς τιμήν της προ-προγιαγιάς της Βασίλισσας Μαίρης. Η Μπεατρίς ξεκίνησε την σχολική της εκπαίδευση στο σχολείο Άπτον Χάουζ του Ουίνδσορ το 1991 και αργότερα από το 1995 στο σχολείο Κάουορθ Παρκ. Στη συνέχεια, κατά το διάστημα 2000-2007 φοίτησε στο σχολείο Σεντ Τζόρτζ του Άσκοτ. Τον Σεπτέμβριο του 2008 ξεκίνησε τις σπουδές της στην ιστορία στο Γκόλντσμιθς του Πανεπιστημίου του Λονδίνου, από το οποίο αποφοίτησε το 2011 με πτυχίο στην ιστορία και την ιστορία των ιδεών.Το 2015 η Μπεατρίς ξεκίνησε οικονομικές σπουδές στις Ηνωμένες Πολιτείες. Ωστόσο η διάρκεια και η τοποθεσία των σπουδών της δεν έχουν γνωστοποιηθεί ακόμη. Η Μπεατρίς έχει ενεργή δράση σε διάφορα φιλανθρωπικά και κοινωνικά πεδία της Βρετανίας. Το 2002 επισκέφθηκε οροθετικά παιδιά στη Ρωσία και, έπειτα, στη Βρετανία υποστήριξε τις οργανώσεις Springboard for Children και Teenage Cancer Trust. Το καλοκαίρι του 2008 εργάστηκε εθελοντικά ως βοηθός πωλήσεων σε κατάστημα της εταιρείας Selfridges. Τον Απρίλιο του 2010 αγωνίστηκε στον Μαραθώνιο του Λονδίνου, προκειμένου να συγκεντρωθούν χρήματα για την οργάνωση Children in Crisis, και θεωρείται ως το πρώτο μέλος της Βρετανικής Βασιλικής Οικογένειας που τον ολοκλήρωσε.Έχει επίσης ασχοληθεί με την κινηματογραφική βιομηχανία και ήταν το πρώτο μέλος της βασιλικής οικογένειας που εμφανίστηκε σε μια ταινία που δεν ήταν ντοκιμαντέρ, όταν συμμετείχε στην ταινία The Young Victoria του 2009. Ο ρόλος της, ωστόσο, ήταν μικρός και περιοριζόταν στην εμφάνισή της σε ορισμένες σκηνές. Στις 26 Σεπτεμβρίου 2019 ανακοινώθηκε ο αρραβώνας της με τον Ιταλικής καταγωγής επιχειρηματία Εντοάρντο Μαπέλι Μότζι. Ο γάμος τους ανακοινώθηκε αρχικά για τις 29 Μαΐου του 2020 αλλά αναβλήθηκε λόγω της πανδημίας του κορωνοϊού και τελικά τελέστηκε στις 17 Ιουλίου 2020 στο Βασιλικό Περεκκλήσιο των Αγίων Πάντων, στο Ουίνδσωρ, σε ιδιωτική τελετή.Στις 19 Μαΐου 2021 το παλατι του Μπάκιγχαμ ανακοίνωσε ότι η πριγκιπισσα Μπεατρίς και ο συζυγος της περιμενουν το πρωτο τους παιδι το φθινόπωρο του ίδιου έτους. Στις 18 Σεπτεμβρίου του 2021 γεννήθηκε η κόρη του ζεύγους, η Σιεννα Ελισάβετ Μαπέλι Μότζι. Μαζί με το ζεύγος μεγαλώνει και ο γιος του Μαπέλι Μότζι από την προηγούμενη σχέση του με την αρχιτέκτονα Ντάρα Χουάνγκ. Το αγόρι ονομάζεται Κρίστοφερ Γουλφ. Η Πριγκίπισσα Μπεατρίς έχει δώσει το παρών σε μια σειρά από επίσημες εκδηλώσεις, όπως στην ετήσια εκδήλωση Trooping the Colour και τους εορτασμούς για τα ογδοηκοστά γενέθλια της γιαγιάς της Βασίλισσας Ελισάβετ. Τον Απρίλιο του 2011 ήταν παρούσα στον Γάμο του Πρίγκιπα Ουίλιαμ και της Κάθριν Μίντλτον, στον οποίο φορούσε ένα ιδιόρρυθμο καπέλο. Αργότερα, το συγκεκριμένο καπέλο το πούλησε για £81.000 στερλίνες στο eBay, τις οποίες δώρησε για φιλανθρωπικό σκοπό στη Unicef και την οργάνωση Children in Crisis.Στις 5 Απριλίου 2012 η Μπεατρίς συνόδευσε την γιαγιά της Βασίλισσα Ελισάβετ και τον παππού της Πρίγκιπα Φίλιππο στη λειτουργία της Μεγάλης Πέμπτης στην Υόρκη. Τον Νοέμβριο του 2012 έγινε η πρώτη βασιλική προστάτις της Μουσικής Κοινότητας της Υόρκης. και κατόπιν, Τον Απρίλιο του 2013, έγινε επίσης προστάτις του κέντρου δυσλεξίας Helen Arkell. 8 Αυγούστου 1988 - 17 Ιουλίου 2020 : Η Αυτής Βασιλική Υψηλότητα Πριγκίπισσα Μπεατρίς της Υόρκης 17 Ιουλιου 2020 - σήμερα: Η Αυτης Βασιλική Υψηλοτητα Πριγκιπισσα Μπεατρίς της Υόρκης, Κα. Εντοάρντο Μαπέλι Μότζι Profile at the Official Website of The Duke of York Princess Beatrice reveals secrets Illustrated biography of Princess Beatrice Princess Beatrice joins race to be first across Olympic finish line (2012 Olympic games) Πριγκίπισσα Μπεατρίς στην IMDb